Document ID: 32010R0884

NARIADENIE KOMISIE (EÚ) č. 884/2010
zo 7. októbra 2010,
ktorým sa mení a dopĺňa nariadenie (ES) č. 1464/2004, pokiaľ ide o ochrannú lehotu doplnkovej látky „Monteban“ patriacej do skupiny kokcidiostatiká a iné liečivé látky
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
keďže:
(1)
V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
(2)
V nariadení (ES) č. 1831/2003 sa stanovuje možnosť upraviť povolenie kŕmnej doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
(3)
Používanie narazínu (Montebanu) v krmive pre kurčatá na výkrm sa povolilo na 10 rokov, a to nariadením Komisie (ES) č. 1464/2004 zo 17. augusta 2004 o povolení doplnkovej látky do krmív „Monteban“ patriacej do skupiny kokcidiostatiká a iné liečivé látky na desať rokov (2).
(4)
Držiteľ povolenia predložil žiadosť o úpravu povolenia tejto doplnkovej látky, v ktorej žiada skrátiť ochrannú lehotu pred zabitím z jedného dňa na nula dní. Držiteľ povolenia predložil na podporu svojej žiadosti príslušné údaje.
(5)
Úrad dospel vo svojom stanovisku z 10. marca 2010 k záveru, že používanie maximálnej navrhovanej dávky Montebanu v krmive pre kurčatá na výkrm bez uplatňovania ochrannej lehoty je pre spotrebiteľa bezpečné, a preto sa môže prijať žiadosť o skrátenie ochrannej lehoty z jedného dňa na nula dní (3).
(6)
Podmienky stanovené v článku 5 nariadenia (ES) č. 1831/2003 sú splnené.
(7)
Nariadenie (ES) č. 1464/2004 by sa preto malo zodpovedajúcim spôsobom zmeniť a doplniť.
(8)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
V deviatom stĺpci („Iné ustanovenia“) tabuľky v prílohe k nariadeniu (ES) č. 1464/2004 sa vypúšťa veta „Zákaz použitia najmenej jeden deň pred zabitím“.
Článok 2
Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 7. októbra 2010

Labels: 0
17
6